EkBass/fiwiki-20250220-pages-articles huggingface dataset:
Tammisaaren keskuskenttä

Tammisaaren keskuskenttä (sponsorinimiltään ja ) on Raaseporissa Tammisaaressa sijaitseva yleisurheilu- ja jalkapallostadion. Stadion toimii Veikkausliigassa pelaavan EIF:n kotikenttänä. Stadionin kapasiteetti on 1 200 katsojaa. Vuonna 2024 keskuskenttää remontoitiin yli miljoonalla eurolla jalkapalloliigan olosuhteita vastaavaksi. Samalla keskuskentän sponsorinimeksi tuli Ekenäs Sparbank Arena, suomeksi Tammisaaren Säästöpankki Areena, viiden vuoden sopimuksella. == Lähteet == Luokka:Suomen yleisurheilustadionit Luokka:Suomen jalkapallostadionit Luokka:Suomen urheilukentät Luokka:Raaseporin rakennukset ja rakennelmat
Saurio (talo)

Saurio on Ylöjärven Soppeenmäessä oleva talo, joka rakennettiin vuonna 1903 Ylöjärven Raittiusyhdistyksen taloksi. Rakennushankkeen käynnistäjä oli Antti Penjami Mäkikylä ja suunnittelija oli arkkitehti Yrjö Sadenius (myöh. Sadeniemi). Taloa käyttivät raittiusyhdistyksen lisäksi muutkin yhdistykset. Ylöjärven Työväenyhdistyksellä oli Sauriossa niin paljon toimintaa, että joissain asiakirjoissa sen nimikin on Saurion Työväenyhdistys. Rakennusta käyttivät myös kiertokoulu sekä yksityiset ylöjärveläiset ja siellä on järjestetty monet häät. Vuonna 1918 Ylöjärven punakaartin esikunta toimi Sauriossa. Muutamaa kuukautta myöhemmin se muutettiin lastenkodiksi sotaorvoille. Vuodesta 1959 alkaen Sauriossa oli lastenkodin ohella päiväkotitoimintaa, ja vuonna 1968 lastenkoti lakkautettiin kokonaan. Kun Saurion päiväkodille rakennettiin uudet tilat vuonna 1978, vanha Saurio jäi tyhjilleen ja vuotavan katon takia alkoi nopeasti rapistua. Vuonna 1980 rakennus päätettiin korjata toimitaloksi Ylöjärven Työväenopistolle. Kun Ylöjärvelle valmistui Koulutuskeskus Valo vuonna 2012, Työväenopisto siirtyi sinne ja Ylöjärven kaupunginhallitus teki päätöksen Saurion purkamisesta. Ylöjärveläiset ryhtyivät puolustamaan talon suojelua, eikä sitä purettu. Taloa ylläpitää Kulttuuriosuuskunta Saurio, jonka perustivat vuonna 2019 Rantajätkät, Ylöjärvi-Seura, Ylöjärven taideyhdistys ja Takamaan Poplaivue. Osuuskunnan tarkoituksena on Saurion talon suojelu, ylläpito ja kehittäminen monipuoliseksi juhla- ja kulttuuritaloksi. Suurimpia vuotuisia musiikkitapahtumia on kesäkuussa järjestettävä Pöheikön pölläys. == Lähteet == * Helena Honka-Hallila, Ylöjärvi 1869-1994, Ylöjärven kunta 1996 * Martti Tyrkkö, Ylöjärven historiaa v. 1866-1965, Ylöjärven kunta 1967 * Eija Teivas, Huviloita pyyntimailla, Ketoja kaupungin kupeessa, Ylöjärven kulttuuriympäristöohjelma, Ylöjärven kaupunki * A-Insinöörit Suunnittelu Oy ja Selvitystyö Ahola, Ylöjärven ydinkeskustan osayleiskaavan muutos, Selvitys historiallisen ajan maisemasta ja rakennetusta kulttuuriympäristöstä, 2011 * Juha Mäki-Ketelä: Joku muistaa aina. Murhenäytelmä Ylöjärveläiseen tapaan. Ylöjärvi 2013. * Saurio - Visit Ylöjärvi == Aiheesta muualla == * Ylöjärveläisiä herätellään puolustamaan Saurion opistotaloa * Sauriolle puuhataan uutta elämää Luokka:Ylöjärven rakennukset ja rakennelmat
Curtis Mitchell

Curtis Mitchell (s. 11. maaliskuuta 1989) on yhdysvaltalainen pikajuoksija. Hän saavutti pronssia 200 metrillä Moskovan MM-kilpailuissa 2013 ajalla 20,04http://yle.fi/urheilu/bolt_teki_historiaa_- _taas_yksi_mestaruus_naytostyyliin/6782149. Hän oli samalla matkalla neljäs alle 20-vuotiaiden MM-kilpailuissa Bydgoszczissa 2008. Hänen ennätyksensä 200 metrillä on 19,97 s ja 100 metrillä 10,25 s. == Lähteet == * http://www.iaaf.org/athletes/united-states/curtis-mitchell-243044#personal- bests * http://www.iaaf.org/athletes/united-states/curtis- mitchell-243044#honours ===Viitteet=== Luokka:Yhdysvaltalaiset pikajuoksijat Luokka:Vuonna 1989 syntyneet Luokka:Elävät henkilöt
Nick Symmonds

Nick Symmonds (s. 30. joulukuuta 1983) on yhdysvaltalainen keskimatkojen juoksija, Hän saavutti hopeaa 800 metrillä Moskovan MM-kilpailuissa 2013 ajalla 1.43,55. http://www.iltasanomat.fi/yleisurheilu/art-1288589610421.html Lisäksi Symmonds on sijoittunut viidenneksi Daegun MM-kilpailuissa 2011 ja Lontoon olympialaisissa 2012 sekä kuudenneksi Berliinin MM-kilpailuissa 2009 ja Valencian MM-hallikilpailuissa 2008. Symmondsin ennätys 800 metrillä on 1.42,95 ja 1500 metrillä 3.34,55. == Lähteet == * http://www.iaaf.org/athletes/united-states/nick-symmonds-201635#personal-bests * http://www.iaaf.org/athletes/united-states/nick-symmonds-201635#honours ===Viitteet=== Luokka:Yhdysvaltalaiset keskimatkojen juoksijat Luokka:Vuonna 1983 syntyneet Luokka:Elävät henkilöt
Jalkapallon naisten SM-sarjakausi 1992

Jalkapallon naisten SM-sarjakausi 1992 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Tampereen Ilves ja pronssia Kontulan Urheilijat. Kausi pelattiin kymmenen joukkueen kaksinkertaisena sarjana. Toiseksi viimeinen joukkue pelasi yksinkertaisen karsintasarjan I divisioonan kolmen lohkovoittajan kanssa, mistä kaksi parasta selvisi SM-sarjaan. Viimeinen joukkue putosi suoraan I divisioonaan. Kaudella otettiin käyttöön pistelaskujärjestelmä, missä voitosta sai kolme pistettä. Edelliskaudella sarjassa pelannut Turun Palloseura luopui sarjapaikastaan, tilalle nostettiin Turun Toverit. ==Sarjataulukko== ==Karsintasarja== ==Lähteet== Luokka:Kansallinen liiga -kaudet Luokka:Jalkapallosarjojen kausi 1991–1992/1992
Jalkapallon naisten SM-sarjakausi 1993

Jalkapallon naisten SM-sarjakausi 1993 oli Suomen naisten jalkapallon korkeimman sarjatason kausi. Mestaruuden voitti Kontulan Urheilijat, hopeaa Helsingin Jalkapalloklubi ja pronssia Tampereen Ilves. Kausi pelattiin kymmenen joukkueen kaksinkertaisena sarjana. Toiseksi viimeinen joukkue pelasi yksinkertaisen karsintasarjan I divisioonan kolmen lohkovoittajan kanssa, mistä kaksi parasta selvisi SM-sarjaan. Viimeinen joukkue putosi suoraan I divisioonaan. Edelliskaudella sarjassa pelanneet Herttoniemen Toverit ja Mikkelin Palloilijat luopuivat sarjapaikastaan, tilalle nostettiin FC Kuusysi ja Porrassalmen Urheilijat -62. ==Sarjataulukko== ==Karsintasarja== ==Lähteet== Luokka:Kansallinen liiga -kaudet Luokka:Jalkapallosarjojen kausi 1992–1993/1993
Pyhän Mikaelin kirkko (Tallinna)

Ruotsalainen Pyhän Mikaelin kirkko on kirkko Tallinnassa. Luostari perustettiin vuonna 1249 ja se toimi reformaatioon asti. Rakennus oli keskiajalla sisterssiläisen nunnaluostarin sairaala erityisesti köyhiä ja kodittomia varten. Vanhassa sairaalassa oli paljon pikku syvennyksiä seinissä, jotta sinne mahtui enemmän ihmisiä. Kaupungin köyhille rakennetusta uudesta, Pyhän Johanneksen hospitaalista, vaivaistalosta, tuli ruotsalaisen seurakunnan kirkko vuonna 1631. Kirkkona rakennus toimi toiseen maailmansotaan ja ruotsinkielisen vähemmistön joukkopakoon saakka. Se ehti toimia myös urheiluhallina Neuvostoaikaan. Urheiluhallissa oli kolme huonetta, yhdessä huoneessa oli painisali, toisessa nyrkkeilysali ja kolmannessa pingissali. Urheiluhallina käytetty kirkko on vihitty uudelleen käyttöön ja restauroitu vuonna 2002. Nykyään kirkossa on 225 istumapaikkaa. Nykyisin Tallinnan kaupungille kuuluva Pyhän Nikolauksen museokirkko (Niguliste kirik) oli luostarin pääkirkko. Pohjois-Viro kuului 1560-luvulla Ruotsin suurvaltaan. Tallinnan ruotsalais-suomalainen seurakunta kokoontui Pyhän Mikaelin kirkossa yhdessä nunnien kanssa. Kirkko jäi reformaation jälkeen seurakunnalle. Seurakunnan papit tulivat useimmin Suomesta. Kirkon merkittäviä nähtävyyksiä ovat Joachim Armsbrustin suunnittelema barokkityylinen alttari, saarnastuoli ja ainutlaatuinen kastekappeli (Christian Ackermann, 1680). Jumalanpalveluksia järjestävät ruotsalaisen seurakunnan lisäksi suomalainen ja saksalainen seurakunta. Kirkko sijaitsee Tallinnan vanhassa kaupungissa Pyhän Nikolaoksen kirkon (Niguliste) vieressä. Tiedosto:St. Michael's Church in Tallinn.JPG|Pyhän Mikaelin kirkko Tallinnassa Tiedosto:St.Michael's Church in Tallinn 15..JPG Tiedosto:St.Michael's Church in Tallinn 12..JPG Tiedosto:St.Michael's Church in Tallinn 13..JPG|Kirkossa on yli 50 kuvaa tai patsasta enkeleistä. Tiedosto:St.Michael's Church in Tallinn 10..JPG|Saarnastuolin katto Tiedosto:St.Michael's Church in Tallinn 11..JPG|Yksi jäljelle jääneistä laivoista, joista osa varastettiin. Tiedosto:St.Michael's Church in Tallinn 7..JPG|Kuvia on papin saarnastuolin kyljistä Tiedosto:St.Michael's Church in Tallinn 5..JPG| Tiedosto:St.Michael's Church in Tallinn 6..JPG| Tiedosto:St.Michael's Church in Tallinn 2..JPG|Seinien syvennykset, jotka tehtiin tilanahtauden vuoksi, ovat nykyään täynnä näyttäviä patsaita, jotka kertovat Jeesuksesta. == Lähteet == == Aiheesta muualla == *http://www.stmikael.ee/index.php/en/ *http://www.eelk.ee/~ktalsoome/suomi/yhteystiedot.htm * Suomalaisen seurakunnan toiminta Tallinnassa ** http://www.finland.ee/public/default.aspx?nodeid=40619&contentlan;=1&culture;=fi- FI ** http://www.eelk.ee/tallinna.soome/ Luokka:Tallinnan kirkot Luokka:Viron kivikirkot
Michael Rimmer

Michael John Rimmer (s. 3. helmikuuta 1986 Southport, Englanti) on brittiläinen keskimatkojen juoksija. Hän saavutti hopeaa 800 metrin juoksussa Barcelonan EM-kilpailuissa 2010. Göteborgin EM-kilpailuissa 2006 hän oli kahdeksas. Hän on edennyt välieriin olympialaisissa Pekingissä 2008 ja Riossa 2016 sekä MM-kilpailuissa Osakassa 2007, Berliinissä 2009 ja Moskovassa 2013. Rimmerin ennätys 800 metrillä on 1.43,89 ja 1 500 metrillä 3.38,91. == Lähteet == * ===Viitteet=== Luokka:Brittiläiset keskimatkojen juoksijat Luokka:Vuonna 1986 syntyneet Luokka:Elävät henkilöt
Pseudosuchia

Pseudosuchia on arkosaureihin kuuluva eläinryhmä, johon kuuluvat nykyiset krokotiilieläimet sekä niiden sukupuuttoon kuolleet sukulaiset. Nimellä "Pseudosuchia" ("valekrokotiilit") viitattiin aluksi eräisiin triaskautisiin krokotiilinkaltaisiin eläimiin, mutta myöhemmin se määriteltiin fylogeneettisesti. Täten myös krokotiilieläimet kuuluivat ryhmään sillä ne polveutuvat ryhmään määritelmän mukaan kuuluneista eläimistä. Nimitystä Crurotarsi oli kuitenkin suosittu näille eläimille paremman nimen vuoksi kunnes kyseisen ryhmän määritelmässä käytetyt phytosaurit (Phytosauria/Parasuchia) osoittautuivat olevan kaikkien arkosaurien sisarryhmä, eivätkä siis krokotiilieläinten lähisukulaisia. Tästä syystä nimitys Pseudosuchia on nykyisin käytössä, sillä sen määritemä kattaa vain krokotiilieläinten lähisukulaiset. Pseudosuchia määritellään kattavimmaksi kladiksi joka sisältää krokotiilieläimet (Crocodylia) mutta ei lintuja (Aves).The Early Evolution of Archosaurs: Relationships and the Origin of Major Clades Re: Even more last papers for 2005 ==Kladogrammi== ==Lähteet== Luokka:Arkosaurit
Phytosauria

Phytosauria on triaskaudella, 229–200 miljoonaa vuotta sitten, elänyt Archosauromorpha-ryhmään kuuluva matelijalahko. Phytosaurit muistuttivat jonkin verran krokotiilieläimiä, mutta eivät olleet niiden lähisukulaisia. Nimi Phytosauria ("kasviliskot") tulee siitä että ensimmäisenä löytyneen fossiilin leuassa olleita kivettyneitä mutatäytteitä erehdyttiin luulemaan kasvinsyöjän hampaiksi. Myöhempi tutkimus ja paremmin säilyneet fossiilit kuitenkin selvästi osoittivat phytosaurien olleen terävähampaisia lihansyöjiä. Phytosaureista on myöhemmin (tosin vähemmässä määrin) käytetty myös paremmin kuvaavaa nimeä Parasuchia ("krokotiilien ohella"). Phytosaurit olivat krokotiilieläimien tavoin nelijalkaisia puolittain vedessä eläviä petoja, mutta toisin kuin krokotiilieläimillä (joiden sieraimet ovat kuonon kärjessä) phytosaurien sieraimet sijaitsivat lähellä silmiä. Phytosaurien panssarointiin kuului luulevyjä selässä, kolmiomaisia luulevyjä sivuilla ja pyöreämpiä jaloissa. Niillä oli myös luulevypanssarointia kurkussa. Phytosaura-lahkon eläimien jalkojen rakenne lisäksi erosi krokotiilieläinten jaloista. Phytosaurien fossiileja on löydetty Pohjois-Amerikasta, Euroopasta, Intiasta, Pohjois-Afrikasta, Brasiliasta, Thaimaasta ja Madagaskarilta, mutta ei Etelä- Amerikassa, Saharan eteläpuolisessa Afrikassa, Australiassa tai Etelämantereella. Tiedosto:Machaeroprosopus mccauleyi.jpg|Pseudopalatus mccauleyi, löydetty Petrified Forest National Parkista. Tiedosto:Mystriosuchus westphali skull.JPG|Mystriosuchus-phytosaurin fossiili paleontologisessa museossa Tübingenissä. Tiedosto:Phytosaur Ghost Ranch.jpg|Phytosaurin fossiili, Paleontologian museossa Ghost Ranchissa, Abiquiu, New Mexico, USA. ==Luokittelu== Phytosauria luokiteltiin aiemmin krokotiilieläinten kehityslinjaan kuuluvien arkosaurien ryhmäksi, mutta uusimpien tutkimusten mukaan ne eivät ole arkosaureja ollenkaan vaan niiden sisarryhmä Archosauromorphaan kuuluvassa Archosauriformes-ryhmässä. ==Lähteet== *Phytosauria *The Early Evolution of Archosaurs: Relationships and the Origin of Major Clades *Re: Even more last papers for 2005 *A primitive parasuchid (Phytosaur) from the upper triassic maleri formation of India *A giant phytosaur (reptilia: Archosauria) skull from the redonda formation (upper triassic: apachean) of East-Central New Mexico === Viitteet === Luokka:Esihistorialliset matelijat Luokka:Diapsidit
Greenwood

Greenwood voi tarkoittaa seuraavia: ;paikkoja: *Greenwood, Brittiläinen Kolumbia, Kanada *Greenwood, Arkansas, Yhdysvallat *Greenwood, Delaware, Yhdysvallat *Greenwood, Etelä-Carolina, Yhdysvallat *Greenwood, Florida, Yhdysvallat *Greenwood, Illinois, Yhdysvallat *Greenwood, Indiana, Yhdysvallat *Greenwood, Louisiana, Yhdysvallat *Greenwood, Maine, Yhdysvallat *Greenwood, Minnesota, Yhdysvallat *Greenwood, Mississippi, Yhdysvallat *Greenwood, Missouri, Yhdysvallat *Greenwood, Nebraska, Yhdysvallat *Greenwood, New York, Yhdysvallat *Greenwood, Wisconsin, Yhdysvallat *Greenwoodin piirikunta, Etelä- Carolina, Yhdysvallat ;henkilöitä: * Alex Greenwood (s. 1993), englantilainen jalkapalloilija * Bruce Greenwood (s. 1956), kanadalainen näyttelijä * Charlotte Greenwood (1890–1977), yhdysvaltalainen näyttelijä * Clarence Greenwood, Citizen Cope (s. 1968), yhdysvaltalainen laulaja ja lauluntekijä * Colin Greenwood (s. 1969), englantilainen rockmuusikko, Radiohead-yhtyeen jäsen * Dave Greenwood, brittiläinen Formula 1 -talli-insinööri * David Greenwood (s. 1957), yhdysvaltalainen koripalloilija * Ed Greenwood (s. 1959), kanadalainen kirjailija * James Greenwood (1931–1927), englantilainen kirjailija ja toimittaja * Jonny Greenwood (s. 1971), englantilainen kitaristi ja kosketinsoittaja, Radiohead-yhtyeen jäsen * Mason Greenwood (s. 2001), englantilainen jalkapalloilija * Nimrod Greenwood (s. 1929), australialainen soutaja * Ron Greenwood (1921–2006), englantilainen jalkapalloilija ja valmentaja.
Martin Karplus

Martin Karplus (15. maaliskuuta 1930 – 28. joulukuuta 2024) oli itävaltalais- yhdysvaltalainen teoreettinen kemisti. Karplus tunnetaan erityisesti NMR- spektrometriaan ja tietokoneavusteiseen laskennalliseen kemiaan liittyvistä tutkimuksistaan. Karplus sai Nobelin kemianpalkinnon vuonna 2013 yhdessä Michael Levittin ja Arieh Warshelin kanssa monimutkaisten kemiallisten systeemien mallintamisesta. Karplus, Levitt ja Warshel ovat tutkimuksissaan onnistuneet yhdistämään klassillisen fysiikan ja kvanttikemian menetelmiä kemiallisten reaktioiden ennustamisessa Karplus oli Harvardin yliopiston ja Strasbourgin yliopiston professori. Karplus on tunnettu nimeään kantavasta Karplus-yhtälöstä ja Karplus-käyrästä, jonka avulla voidaan ennustaa protonien kytkentävakioita NMR-spektrometriassa. Karplus-yhtälö ilmaisee kytkentävakioiden riippuvuuden protonien diedrikulmasta Θ yhdisteessä. Karplus-yhtälön avulla saadaan tietoa molekyylin rakenteesta ja sen konformaatiosta. Karplus julkaisi yhtälön vuonna 1959 työskennellessään Illinoisin yliopistossa. 1970-luvun alussa Karplus työskenteli Harvardin yliopistossa ja suunnitteli Arieh Warshalin kanssa ohjelman, joka kykeni laskemaan π-elektronisysteemien spektrejä ja useiden tasomaisten yhdisteiden värähtelyspektrejä erittäin tarkasti. Ohjelma käytti ydinten ja yhdisteiden σ-sidosten laskemiseen yksinkertaisia klassisen fysiikan malleja ja π-elektronisysteemien laskemiseen kvanttikemiaan perustuvaa Pariser–Parr–Pople-menetelmää. ==Lähteet== ==Aiheesta muualla== * Luokka:Itävaltalaiset kemistit Luokka:Yhdysvaltalaiset kemistit Luokka:Nobelin kemianpalkinnon saajat Luokka:Vuonna 1930 syntyneet Luokka:Vuonna 2024 kuolleet Luokka:Amerikanjuutalaiset
Fotometria

Fotometria on optiikan osa-alue, jossa tutkitaan valonlähteisiin ja niiden valaisemiin pintoihin liittyviä suureita. Fotometria pyrkii ottamaan huomioon ihmissilmän vaihtelevan herkkyyden erilaisille valon aallonpituuksille. Fotometria eroaa radiometriasta, missä puolestaan mitataan sähkömagneettisen säteilyn energiaa absoluuttisesti. == Fotometriset suureet == Fotometriassa tarvitaan useita eri suureita mittaamaan sekä valonlähteen että valaistuksen kohteen ominaisuuksia. * Valovirta, Φ – yksikkö luumen, lm (= cd·sr) * Valomäärä, Q * Valovoima, I – yksikkö kandela, cd (= lm/sr) * Luminanssi, L – yksikkö kandelaa neliömetriä kohti, cd/m² * Valaistusvoimakkuus, E – yksikkö luksi, lx (=lm/m²) * Valotus, H * Valotehokkuus – yksikkö luumenia wattia kohti, lm/W == Katso myös == * Valo * Fotometria (tähtitiede) ==Aiheesta muualla== * Hyperphysics Photometry Concepts Luokka:Optiikka
Pekka Soini (yritysjohtaja)

Pekka Antero Soini (18. toukokuuta 1957 Savonlinna – 14. tammikuuta 2025 Helsinki)Kuolinilmoitus. Helsingin Sanomat 8.2.2025, s. B 37. oli suomalainen yritysjohtaja. Hän työskenteli 35 vuotta Sanoman palveluksessa.Juulia Hakulinen, Sanoma Media Finlandin entinen toimitusjohtaja Pekka Soini on kuollut Ilta-Sanomat 14.1.2025, viitattu 14.1.2025 Soini aloitti Sanomalla noin vuonna 1980. Hän toimi urallaan muun muassa Sanoma Newsin toimitusjohtajana. Lokakuussa 2013 hänet valittiin perustettavan Sanoma Media Finlandin toimitusjohtajaksi, jona hän toimi vuodesta 2014 maaliskuuhun 2015 astiJyrki Iivonen ja Elina Väntönen, Soini Sanoma Media Finlandin johtajaksi, Helsingin Sanomat 9.10.2013 sivu A 26. == Lähteet == Luokka:Suomalaiset yritysjohtajat Luokka:Sanoman henkilöstö Luokka:Vuonna 1957 syntyneet Luokka:Vuonna 2025 kuolleet
Jari Kinnunen

Jari Kinnunen on seuraavien henkilöiden nimi: *Jari Kinnunen (s. 1960), rikosylikomisario ja kansanedustaja (Kokoomus) *Jari Kinnunen (s. 1962), urheilujohtaja ja -vaikuttaja *Jari Kinnunen (s. 1966), jalkapalloilija
Michael Levitt (biologi)

Michael Levitt (s. 9. toukokuuta 1947 Pretoria, Etelä-Afrikka) on brittiläis- yhdysvaltalainen biofyysikko. Levitt tunnetaan erityisesti proteiineja koskevista laskennallista tutkimuksista. Levittille myönnettiin vuoden 2013 Nobelin kemianpalkinto yhdessä Martin Karplusin ja Arieh Warshelin kanssa monimutkaisten kemiallisten systeemin mallintamisesta. Levitt on laskennallisen rakennebiologian professori Stanfordin yliopistossa. Levitt on tutkinut erityisesti proteiinien laskostumiseen vaikuttavien seikkojen mallintamista laskennallisesti. Työssään hän on kehittänyt erityisesti tehokkaita ab initio -menetelmiä proteiinien rakenteeseen vaikuttavien seikkojen laskemiseksi. Proteiinien lisäksi Levitt on tutkinut myös DNA:n ja RNA:n rakennetta. Tutkimuksissaan Levitt on tehnyt yhteistyötä muun muassa Arieh Warshelin kanssa. Tutkimuksistaan Levitt on saanut muun muassa FEBSin (Federation of European Biochemical Societies) vuosittain myöntämän palkinnon vuonna 1986. Levitt on ollut Yhdysvaltain tiedeakatemian jäsen vuodesta 2013. ==Lähteet== Luokka:Brittiläiset biologit Luokka:Nobelin kemianpalkinnon saajat Luokka:Yhdysvaltalaiset biologit Luokka:Yhdysvaltalaiset professorit Luokka:Stanfordin yliopiston professorit Luokka:Vuonna 1947 syntyneet Luokka:Elävät henkilöt
Arieh Warshel

Arieh Warshel (; s. 20. marraskuuta 1940 Sde-Nahum, Israel) on israelilais- yhdysvaltalainen biokemisti. Warshel tunnetaan monimutkaisten biomolekyylien rakenteiden laskennallisesta tutkimuksesta. Warshel jakoi Nobelin kemianpalkinnon vuonna 2013 Martin Karplusin ja Michael Levittin kanssa monimutkaisten kemiallisten systeemien mallintamisesta. Warshel on kemian ja biokemian professori Etelä-Kalifornian yliopistossa. Warshel on tehnyt yhteistyötä muun muassa Martin Karplusin ja Michael Levittin kanssa. Karplusin kanssa he kehittivät 1970-luvun alussa ohjelman, joka laskennallisesti kykeni tarkasti ennustamaan muun muassa tasomaisten yhdisteiden värähtelyspektrejä käyttäen hyväksi sekä klassisen fysiikan että kvanttikemian menetelmiä. Levittin kanssa Warshel on tutkinut muun muassa proteiinien laskostumisen mallintamista laskennallisesti. Warshelin tutkimuskohteita ovat muun muassa entsyymien katalysoimat reaktiot, biologisten makromolekyylien reaktiot liuoksissa, makromolekyylien väliset elektrostaattiset efektit, joilla on merkitystä muun muassa lääkeainetutkimuksessa ja makromolekyylien välisissä vuorovaikutuksissa ja proteiinien laskostumisen mallintaminen laskennallisesti. Warshel on Yhdysvaltain tiedeakatemian jäsen. ==Lähteet== Luokka:Yhdysvaltalaiset biokemistit Luokka:Nobelin kemianpalkinnon saajat Luokka:Vuonna 1940 syntyneet Luokka:Elävät henkilöt
Mun ainoot 30 minsaa

Mun ainoot 30 minsaa on 12-osainen suomalainen draama-komediasarja, jonka ensimmäinen jakso esitettiin 3. lokakuuta 2013 Yle TV2-kanavalla. Sarjan jokaisen jakson tapahtumat sijoittuvat sarjan esitysaikaan, eli torstai-iltaan kello 21. __NOTOC__ ==Juoni== 35-vuotias Jaana on ollut jo vuosikaudet töissä pienellä paikkakunnalla sijaitsevalla LoveBurger-pikaruokaravintolassa. Jaanan työkaverit ovat kymmenen vuotta nuorempia ja pitävät Jaanaa "harmaana hiirulaisena". Ensimmäisessä jaksossa LoveBurgeriin saapuu Ville, joka on ohikulkumatkalla Ouluun tapaamaan sairasta pikkusiskoaan. Molemmat kuitenkin tekevät toisiinsa vaikutuksen ja Ville palaa LoveBurgeriin viikosta toiseen. ==Rooleissa== ==Jaksot== Jakso Nimi Ensiesitys Ikäraja ja/tai sisältömerkintä Katsojat 1\. Merkitys 3. lokakuuta 2013 222 000 2\. Henkilöllisyydet 10. lokakuuta 2013 / 190 000 3\. Myyty 17. lokakuuta 2013 alle 147 000 4\. Yllätys 24. lokakuuta 2013 alle 154 000 5\. Peli 31. lokakuuta 2013 / alle 109 000 6\. Ensisuudelma 7. marraskuuta 2013 / alle 148 000 7\. Dilemma 14. marraskuuta 2013 / alle 149 000 8\. Jumitus 21. marraskuuta 2013 / alle 148 000 9\. Me 28. marraskuuta 2013 / alle 256 000 10\. Katoaminen 5. joulukuuta 2013 / alle 160 000 11\. Päätöksiä 12. joulukuuta 2013 / alle 182 000 12\. Korjaus 19. joulukuuta 2013 / alle 154 000 ==Lähteet== Luokka:2010-luvun suomalaiset draamakomediasarjat Luokka:Yle TV2:n televisio-ohjelmat
Yksinkertainen monikulmio

Yksinkertainen monikulmio on geometriassa monikulmio, joka ei leikkaa itseään. Eräs täsmällinen tapa ilmaista asia on sanoa, että ainoat yhteiset pisteet kahden sivun välillä ovat kärkipisteet. Yksinkertaisella monikulmiolla on vain yksi selkeä sisäosa, jonka erottaa ulkopuolisesta osasta suljettu murtoviiva eli monikulmion piiri. Usein etumääre yksinkertainen jätetään pois, jos jo monikulmio määritellään samoilla määreillä kuin tässä ja jos itseään leikkaavia monikulmioita ei luokitella monikulmioiksi ollenkaan. * Yksinkertainen monikulmio sulkee alueen piirinsä sisälle. Aluetta kutsutaan sisäosaksi ja sille voidaan määrittää pinta-ala. Monikulmio toteuttaa silloin Jordanin käyrälauseen. * Murtoviivan janat, joista piiri muodostuu, kohtaavat toisensa vain päätepisteessään. Näitä pisteitä kutsutaan kärjiksi tai väljemmin kulmiksi. * Jokaisessa kärjessä kohtaa tasan kaksi sivua toisensa. * Sivujen lukumäärä on sama kuin kärkien, ja sivujen, lukumäärä. Yleensä vaaditaan, että sivujen välinen kulma on eri kuin oikokulma eli 180°. Jos ne muodostavat oikokulman, voidaan kaksi sivua pitää yhtenä pitempänä sivuna. Yksinkertaiset monikulmiot voidaan edelleen luokitella konveksiksi- (kupera ) tai konkaaviksi (kovera ) monikulmioksi. == Lähteet == * === Viitteet === Luokka:Geometria
Alberto Moreno

Alberto Moreno Pérez (s. 5. heinäkuuta 1992 Sevilla, Sevillan maakunta, Espanja) on espanjalainen jalkapalloilija. Hän edustaa seuratasolla Villarrealia. Hän palasi kotimaahansa vuonna 2019 pelattuaan viisi kautta Englannin Valioliigan Liverpoolissa. Hän on pelipaikaltaan vasen laitapuolustaja. == Seurajoukkueura == Moreno on andalusialaisseura Sevillan junioriakatemian kasvatti. Hän pelasi ensimmäisen täyspainoisen kautensa seuran reservijoukkueessa kaudella 2011–2012 Segunda División B:ssä. Hän teki ensiesiintymisensä seuran edustusjoukkueessa 8. huhtikuuta 2012 pelatussa ottelussa Athletic Bilbaoa vastaan.Llorente leads Leones to victory ESPN. Viitattu 9.10.2013. Helmikuussa 2013 Moreno nostettiin pysyvästi edustusjoukkueen kokoonpanoon.Alberto Moreno reconoce que vive "en una pompa de jabón" en el primer equipo La Liga. Viitattu 9.10.2013. Hän pelasi kauden 2013−2014 loppuun mennessä kaikkiaan 45 Primera Divisiónin ottelua, joissa teki kolme maalia. Kaudella 2013−2014 hän pelasi myös 12 Eurooppa-liigan ottelua, mukaan lukien voittoisan loppuottelun Benficaa vastaan. Moreno siirtyi Englannin Valioliigan Liverpooliin 18 miljoonan euron siirtosummalla elokuussa 2014. Hän pelasi tulokaskaudellaan 28 valioliigaottelua ja viisi ottelua Mestarien liigassa. Seuraavalla kaudella hän pelasi Valioliigassa 32 ottelua. Eurooppa-liigassa hän pelasi 13 ottelua, myös tappiollisen loppuottelun entistä seuraansa Sevillaa vastaan. Morenon peliaika väheni huomattavasti kaudella 2016−2017. Hän pelasi Valioliigassa ainoastaan 12 ottelussa ja näistä vain kahdessa avauskokoonpanossa. Syyskaudella 2017 hän avasi 12 pääsarjaottelua ja pelasi myös kaikissa Mestarien liigan alkulohkon otteluissa. Joulukuussa hän sai nilkkavamman, josta toipui tammikuun lopulla, muttei vallannut enää vakituista avauskokoonpanon paikkaa takaisin. Seuraavalla kaudella hän pelasi kaikissa kilpailuissa yhteensä vain viisi ottelua. Liverpoolin voittoon päättyneessä Mestarien liigassa hän pelasi kahdeksan minuuttia lohkovaiheen ottelussa Belgradin Punaista Tähteä vastaan. == Maajoukkueura == Moreno pelasi neljä ottelua Espanjan voittaessa alle 21-vuotiaiden Euroopan-mestaruuden 2013. Hän sai 4. lokakuuta 2013 ensimmäisen kutsunsa Espanjan maajoukkueeseen.Alberto Moreno, gran novedad de una lista sin Diego Costa Marca. Viitattu 9.10.2013. Hän teki ensiesiintymisensä maajoukkueessa 15. lokakuuta 2013 pelatussa vuoden 2014 MM-karsintaottelussa Georgiaa vastaan.La plaza del campeón Marca. Viitattu 16.10.2013. == Lähteet == == Aiheesta muualla == * Alberto Morenon tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1992 syntyneet Luokka:Elävät henkilöt
Toiminnan teoria

Toiminnan teoria on kokoava käsite joukolle sosiaalitieteellistä tutkimusta, jonka juuret ovat neuvostoliittolaisessa psykologisessa toiminnan tutkimuksessa, jonka keskeisiä käynnistäjiä olivat Aleksei Leontjev ja Sergei Rubinstein. Toiminnan teoriaan pohjaava tutkimus käynnistyi Neuvostoliiton ulkopuolella ensiksi Suomessa. Leontjevin ja Rubinsteinin työn tavoitteena oli inhimillisen toiminnan ymmärtäminen systeemisenä, monimutkaisena ja sosiaalisiin tilanteisiin kytkeytyvänä ilmiönä. Kehittelyn alkuaikoina toiminnan teorian luojien tavoitteena oli haastaa tuolloin neuvostoliittolaisessa psykologiassa vallinneet refleksologian suuntaus, jota edusti Vladimir Bekhterjev, sekä Ivan Pavlovin koulukunnan tulkinta korkeammista hermostollisista toiminnoista, psykoanalyysi ja behaviorismi. Toiminnan teoriasta kehittyi merkittävä suuntaus neuvostoliittolaiseen teoreettiseen ja sovellettuun psykologiaan. Sitä hyödynnettiin esimerkiksi opetuksen ja kasvatuksenEngeström 1995, 14, ammattikäytäntöjen ja niihin liittyvän koulutuksenEngeström 1995, 13, ergonomian ja työpsykologian tutkimuksessa. Neuvostoliiton ja sittemmin Venäjän ulkopuolella toiminnan teorian tutkimusta ja soveltamista harjoitettiin aluksi etenkin Suomessa. Ensimmäinen toiminnan teorian kansainvälinen konferenssi järjestettiin vuonna 1986. Nykyään toiminnan teoriaa pidetään yhtenä osana kehittymässä olevaa ihmisen älykästä toimintaa ja sen historiallisesti kehittyneitä, kulttuurisia välineitä painottavaa tutkimuksen paradigmaaHakkarainen, Lonka & Lipponen 2004, 241. ==Toiminnan keskeiset ominaisuudet== Kulttuurihistoriallisen teorian näkemänä toiminta on (a) johonkin kohdistuvaa ja jotakin tavoittelevaa, siis ei umpimähkäistä, (b) kulttuuristen välineiden avulla välittynyttä sekä (c) ristiriitaista. Ristiriitaisuus ei tarkoita tässä loogista ristiriitaisuutta vaan erilaisten tavoitteiden ja etujen kesken muodostuvia dialektisia ristiriitoja. Hakkarainen, Lonka & Lipponen 2004, 247-248 ==Sovelluksia== Toiminnan teoriaa pidetään hyödyllisenä laadullisen tutkimuksen metodologioiden (kuten etnografian ja tapaustutkimuksen) tarkastelun näkökulmana. Se tarjoaa välineitä ymmärtää ja analysoida ilmiöitä sekä tehdä päätelmiä niiden sisältämän interaktion ja sisäisen kielen kannalta. Toiminnan erityinen muoto on subjektin tarkoituksellinen, kohteellinen toiminta (goal-directed, purposeful) välineiden avulla. Välineet ovat mentaalisten prosessien ilmentymiä fyysisissä tai psyykkisissä rakenteissa. Kognitiiviset prosessit sisäistetään ja ulkoistetaan toiminnan teorian mukaan välineiden käytön kautta. Toimintaan liittyy osatekijöiden välisen interaktion tuottamaa kohteiden muuntumista tai kehittymistä. ==Lähteet== * * ===Viitteet=== Luokka:Sosiologia Luokka:Psykologia Luokka:Työ Luokka:Oppiminen
Jääkiekon nuorten maailmanmestaruuskilpailut 1982

Jääkiekon nuorten maailmanmestaruuskilpailut 1982 pelattiin Yhdysvalloissa Minnesotan osavaltiossa ja viisi peliä pelattiin Kanadan puolella. == Turnaus == Sija Joukkue O V H T TM PM P 1 7 6 0 1 45 14 13 2 7 5 1 1 44 17 11 3 7 5 2 0 47 29 10 4 7 4 3 0 42 25 8 5 7 4 3 0 42 26 8 6 7 2 5 0 28 34 4 7 7 1 6 0 19 56 2 8 7 0 7 0 15 81 0 ==Palkinnot== === IIHF:n valitsemat turnauksen parhaat pelaajat === *Paras maalivahti: Mike Moffat *Paras puolustaja: Gord Kluzak *Paras hyökkääjä Petri Skriko === Turnauksen tähdistökentällinen === *Maalivahti: Mike Moffat *Puolustajat: Gord Kluzak, Ilja Bjakin *Hyökkääjät: Petri Skriko, Vladimír Růžička, Mike Moller == Lopputulokset == A-sarja Sija Joukkue 4\. 5\. 6\. 7\. 8\. B-sarja Sija Joukkue 9\. 10\. 11\. 12\. 13\. 14\. 15\. 16\. == Lähteet == * TSN: artikkeli turnauksesta 1982 * Passionhockey.com: IIHF U20 1982 * Hockeyarchives: IIHF U20 1982 1982 Nuorten maailmanmestaruuskilpailut Luokka:Yhdysvaltain jääkiekko Luokka:Ontarion jääkiekko Luokka:Minnesotan urheilu Luokka:Manitoba Luokka:Winnipegin urheilu
Jääkiekon nuorten maailmanmestaruuskilpailut 2017

Jääkiekon nuorten maailmanmestaruuskilpailut 2017 olivat 41. jääkiekon alle 20-vuotiaiden MM-kilpailut ja ne pelattiin Kanadassa. Ottelupaikkakuntina toimivat Montreal ja Toronto. Mitalipelit pelattiin Montrealissa. Maailmanmestaruuden voitti Yhdysvallat, joka kaatoi finaalissa kisaisäntä Kanadan maalein 5–4. Ratkaisu haettiin voittolaukauskilpailusta. Pronssiottelussa Venäjä kukisti Ruotsin maalein 2–1 jatkoajalla. Hallitseva maailmanmestari Suomi koki sijoituksensa puolesta kaikkien aikojen pohjanoteerauksensa jääden 9:nneksi jouduttuaan kolmatta kertaa pudotussarjaan, jossa se kuitenkin voitti Latvian maalein 6–2. == Otteluareenat == Montreal Toronto Centre Bell Kapasiteetti: 21 273 Air Canada Centre Kapasiteetti: 18 819 == Joukkueet == === Lohko A === * (1.) * (4.) * (5.) * (8.) * (9.) === Lohko B === * (2.) * (3.) * (6.) * (7.) * (11.) == Alkusarja == === Lohko A === Otteluiden alkamisajat paikallisia aikoja. ===Lohko B=== Otteluiden alkamisajat paikallisia aikoja. == Karsintasarja == == Pudotuspelit == {{Turnauspuu8 |2.1. – Centre Bell | |8| |3 |2.1. – Air Canada Centre | |5| |3 |2.1. – Air Canada Centre | |3| |2 |2.1. – Centre Bell | |0| |4 |4.1. – Centre Bell | |2| |5 |4.1. – Centre Bell | |4 vl.| |3 |5.1. – Centre Bell | |5 vl.| |4 |5.1. – Centre Bell | |1| |2 je. }} Otteluiden alkamisajat paikallisia aikoja. === Puolivälierät === ===Välierät=== ===Pronssiottelu=== ===Loppuottelu=== == Lopputulokset == MM-Taso 1\. divisioona A-Lohko B-lohko 2\. divisioona A-lohko B-lohko 3\. divisioona == Erotuomarit == IIHF valitsi 12 päätuomaria ja 10 linjatuomaria kilpailuihin.Competition Officials Päätuomarit: * #33 Tobias Björk * #8 Darcy Burchell * #10 Jan Hribik * #28 Jozef Kubuš * #3 Mark Lemelin * #32 Marcus Linde * #20 Marian Rohatsch * #17 Anssi Salonen * #40 Brett Sheva * #4 Maksim Sidorenko * #45 Robin Sir * #37 Daniel Stricker Linjatuomarit: * #83 Jimmy Dahmen * #88 Jake Davis * #85 Nicolas Fluri * #53 Dmitri Goljak * #92 Henrik Haurum * #68 Lukas Kohlmüller * #76 Jakov Palei * #58 Libor Suchanek * #66 Sakari Suominen * #55 Nathan Vanoosten ==Televisiointi== Kisojen TV- kuvasta ja toteutuksesta vastasi kanadalainen TSN. Suomessa kisojen televisiointioikeudet omistaa Yleisradio. Suomessa Yle esitti suorana lähetyksenä kaikki Suomen pelit, alkusarjaottelun Yhdysvallat – Kanada, sekä kisojen finaalin. Kisojen pronssiottelu esitetään, jos Suomi pelaa siinä, ja välierät, jos Suomi tai Kanada pelaa kyseisissä otteluissa.Yle.fi - Näin seuraat Nuoria Leijonia Ylen kanavilla – MM-turnaus käyntiin heti joulun pyhien jälkeen Ylen selostajana kisoissa on Niki Juusela. Ylen studiossa paikan päällä Kanadassa olivat toimittaja Riku Salminen ja asiantuntija Marko Tuulola. Maa Kanava Yle TV2 TSN RDS SVT TV4 TV12 C More NHL Network Ceská televize TV2 Sport Sport-1 == Lähteet == * Virallinen sivusto * Kisat IIHF:n tulospalvelussa * Kisat Hockey Canadan sivuilla * Leijonat.fi - Nuorten MM-kisat 2017 === Viitteet === 2017 Luokka:Vuoden 2017 jääkiekko Luokka:Kanadan jääkiekko Luokka:Montrealin urheilu Luokka:Toronton urheilu
Marina Bay

Marina Bay on Singaporessa sijaitseva lahti. Alue sijaitsee Singaporen liikekeskustan Central Arean läheisyydessä. Useimmat Singaporessa järjestettävät suurtapahtumat pidetään Marina Bayn alueella. == Marina Bayn visio == Marina Bayn kehittämiseksi laaditussa suunnitelmassa on alueelle sijoitettu liiketiloja, asuntoja, hotelleja ja viihdetoimintaa. Alueesta on tarkoitus kehittää kellon ympäri aktiivisesti toimiva ympäristö. Kaikki alueen kehittäminen pyrkii edistämään kolmea periaatetta: tutkiminen, vuorovaikutus ja viihtyminen: Tutkiminen - uusia asuinmuotoja. Alueelle on suunnitteilla useita luksusasuintaloja, jotka yhdessä jo rakennettujen One Shentonin ja Marina Bay Residencen kanssa muodostavat ympäristön, jossa ihmiset voivat työskennellä ja elää saumattomasti. Vuorovaikutus - maailmankaupan keskus. Singaporen liike-elämän keskuksen koko tule kaksinkertaistumaan Marina Bayn valmistumisen myötä. Tämä on tarkoitus vahvistaa Singaporen asemaa maailmankaupan keskuksena. Alueella tulee olemaan liiketiloja suurin piirtein saman verran kuin Hongkongin liikeskustassa Centralissa. Viihtyminen - tapahtumien kaleidoskooppi. Vuonna 2010 avattu Marina Bay Sands -hotelli ja viihdekeskus yhdessä jo aiemmin avattujen kauppakeskusten kuten Esplanaden, Suntec cityn, Marina Squaren ja Raffles Cityn kanssa tarjoavat lukuisia mahdollisuuksia ajanviettoon. Singaporen hallitus on käyttänyt 35 miljoonaa dollaria 3,5 km mittaisen Marina Bayn alueen kiertävään Waterfront-promenaadin rakentamiseen. == Tapahtumat Marina Bayssa == Singaporen GP järjestetään Marina Bayn läpi kulkevalla katuradalla. Maailman suurimmalla kelluvalla lavalla Float@MarinaBaylssä on järjestetty useita tapahtumia, kuten Singaporen itenäisyyspäivän paraati, uudenvuoden vastaanotto. Alue toimi myös vuonna 2010 järjestettyjen nuorten kesäolympialsten avajaisten ja päättäjäisten järjestämispaikkana. luokka:Singaporen maantiede
Helge Jalanko

Helge Emil Jalanko (vuoteen 1946 Jakobsson; 5. joulukuuta 1924 Helsinki – 8. tammikuuta 2007 Helsinki) oli suomalainen juristi. Hän kirjoitti ylioppilaaksi vuonna 1942 ja valmistui juristiksi sotien jälkeen vuonna 1947. Valtakunnanoikeudessa hän toimi notaarina vuonna 1961. Jalanko oli korkeimman oikeuden palveluksessa vuodesta 1958 ja oikeusneuvos 1970Facta 2001, osa 7, p. 50. WSOY 1981.–1993. Hän kuoli vaikeaan sairauteen 82-vuotiaana tammikuussa 2007.Helge Jalangon muistokirjoitus Helsingin Sanomissa. == Lähteet == Luokka:Korkeimman oikeuden jäsenet Luokka:Vuonna 1924 syntyneet Luokka:Vuonna 2007 kuolleet
Jorma Jalava

Jorma Jalava (4. heinäkuuta 1910 Vihti – 12. toukokuuta 1991 HelsinkiJorma Jalavan muistokirjoitus Helsingin Sanomissa. 5.6.1991.) oli suomalainen kauppatieteiden maisteri. Hän toimi osuustoiminnan parissa ja oli Kulutus­osuus­kuntien Keskusliiton pääjohtaja 1962–1975.Facta 2001, osa 7, p. 51. WSOY 1981. Hän oli Työväen Arkiston puheenjohtaja 1967–1977.Kosunen, Mikko: Vuosisata työväenliikkeen arkistotoimintaa. Työväentutkimus, vuosikirja 2009, s. 41. == Lähteet == Luokka:Suomalaiset osuustoimintaliikkeen vaikuttajat Luokka:Suomalaiset yritysjohtajat Luokka:Vuonna 1910 syntyneet Luokka:Vuonna 1991 kuolleet
Amazonianhanhi

Amazonianhanhi (Neochen jubata) on eteläamerikkalainen sorsalintu. ==Tuntomerkit== Amazonianhanhella on vaalea kaula, rinta ja vatsa, musta siipi, jossa on valkoinen laikku ja oranssit tai ruskeat kyljet. Jalat ovat lohenpunaiset. Koiraat ovat huomattavasti naaraita suurempia. ==Levinneisyys== Amazonianhanhea tavataan Etelä-Amerikan pohjois- ja keskiosissa. Sen kannaksi on arvioitu 10 000–25 000 aikuista yksilöä. Laji on vähenemässä metsästyksen ja elinympäristöjen tuhoutumisen vuoksi, ja se on luokiteltu silmälläpidettäväksi. ==Elinympäristö== Amazonianhanhi elää metsäisillä joenpenkereillä, kosteilla metsäaukioilla ja savanneilla sekä hiekkaisilla ja mutaisilla kosteikkojen reunoilla. Sitä tavataan alangoilta 500 metrin, satunnaisesti 2 600 metrin korkeuteen. ==Lähteet== Luokka:Sorsat
Mikko Jalavisto

Mikko Elias Jalavisto (s. 1937 Oulu) on suomalainen taidemaalari. Jalavisto opiskeli Vapaassa Taidekoulussa 1959 ja Suomen Taideakatemian koulussa 1959-1964, muun muassa Sam Vannin oppilaana. Ensimmäisen yksityisnäyttelynsä Jalavisto piti vuonna 1967. Jalavisto maalaa valokuvamaisia puolittain abstrakteja maalauksia, joissa hän kritisoi maisema- ja rakennuskonstruktioiden muodostamaa urbaanin ympäristön kylmyyttä.Facta2001, WSOY 1981, 7. osa, palsta 52 Hän on saanut maalauksiinsa vaikutteita amerikkalaisesta poptaiteesta, mutta alkoi vuonna 1966 valokuvata erilaisia näkymiä maalaustensa tarpeisiin. Osa hänen teoksistaan lähestyykin fotorealismia tai valokuvajulisteita ja useissa maalauksissa on muitakin valokuviin viittaavia seikkoja, kuten jopa filmin siirtorullien aukot. == Lähteet == ==Aiheesta muualla== * Luokka:Suomalaiset taidemaalarit Luokka:Vuonna 1937 syntyneet Luokka:Elävät henkilöt
Juurtoseitikki

Juurtoseitikki (Phlegmacium argutum, syn. Cortinarius argutus) on Phlegmacium- sukuun kuuluva laji. == Ulkonäkö == Lakki on aluksi puolpallomainen ja vanhemmiten laakeneva. Lakin väri on aluksi lähes valkoinen ja myöhemmin kellanruskea. Heltat ovat aluksi kokonaan vaaleita ja myöhemmin pääosin ruskeita, reunasta vaaleita. == Elinympäristö == Juurtoseitikkiä esiintyy eniten lehdoissa ja sen tapaisissa metsissä sekä lähellä ihmisasutusta sijaitsevissa metsissä. == Lähteet == == Aiheesta muualla == * Cortinarius argutus, juurtoseitikki @ Natural Fungi in Finland Luokka:Cortinariaceae
Jääkiekon alle 18-vuotiaiden maailmanmestaruuskilpailut 2002

Jääkiekon alle 18-vuotiaiden maailmanmestaruuskilpailut 2002 pelattiin Slovakiassa huhtikuussa 2002. Maailmanmestaruuden voitti Yhdysvallat. Turnauksessa oteltiin neljännen kerran alle 18-vuotiaiden maailmanmestaruudesta. == Alkusarja == === Lohko A === Joukkue O V H T TM PM P 5 5 0 0 34 10 10 5 4 1 0 25 12 8 5 3 2 0 21 17 6 5 1 3 1 13 23 3 5 1 4 0 10 19 2 5 0 4 1 7 29 1 Ottelujen alkamisajat ovat paikallisia aikoja. === Lohko B === Joukkue O V H T TM PM P 5 5 0 0 33 5 10 5 4 1 0 22 7 8 5 2 3 0 14 21 4 5 2 3 0 16 16 4 5 2 3 0 18 21 4 5 0 5 0 4 37 0 Ottelujen alkamisajat ovat paikallisia aikoja. == Putoamissarja == Joukkue O V H T TM PM P 5 5 0 0 28 6 10 5 3 2 0 15 11 6 5 3 2 0 20 13 6 5 1 3 1 9 16 3 5 1 3 1 12 20 3 5 1 4 0 9 27 2 Ottelujen alkamisajat ovat paikallisia aikoja. == Mitalisarja == Joukkue O V H T TM PM P 5 4 1 0 27 7 8 5 4 1 0 29 13 8 5 4 1 0 17 9 8 5 2 3 0 14 15 4 5 1 4 0 9 32 2 5 0 5 0 12 30 0 Ottelujen alkamisajat ovat paikallisia aikoja. == Lopputulokset == Sija Joukkue 4\. 5\. 6\. 7\. 8\. 9\. 10\. 11\. 12\. http://www.iihf.com/hockey/x/0102/W18/gs/pg000069.htm ==Palkinnot== ===IIHF:n valitsemat turnauksen parhaat pelaajat=== *Paras maalivahti: Lukáš Mensator *Paras puolustaja: Ryan Suter *Paras hyökkääjä: Nikolai Žerdev === Median valitsema tähtikentällinen === *Maalivahti: Lukáš Mensator *Puolustajat: Konstantin Kornejev, Richard Stehlik *Hyökkääjät: Aleksandr Ovetškin, Jiří Hudler, Nikolai Žerdev == Lähteet == * Kisat IIHF:n sivuilla * Passionhockey.com: IIHF U18 2002 * Hockeyarchives: IIHF U18 2002 === Viitteet === 2002 alle 18-vuotiaiden maailmanmestaruuskilpailut 2002 Luokka:Slovakian urheilutapahtumat alle 18-vuotiaiden maailmanmestaruuskilpailut 2002 Luokka:Piešťany Luokka:Trnava
Melankolian riemut

Melankolian riemut on kolmas Anna Puun esikoisalbumilta Anna Puu julkaistu single. Se julkaistiin syyskuussa 2009. Kappaleen on säveltänyt Knipi. Sen on sanoittanut Heimo Hatakka. Sen ovat sovittaneet Knipi, Jukka Immonen ja Lasse Kurki. == Lähteet == Luokka:Anna Puun kappaleet Luokka:Vuoden 2009 kappaleet
Vaasaporin kreivikunta

Vaasaporin kreivikunta eli Vasaborg oli Suomessa kreivikunta ja läänitys, joka 1646 myönnettiin Kustaa II Aadolfin aviottomalle pojalle Kustaa Kustaanpojalle. Se käsitti kaikki kruununtilat Laitilan ja Uudenkirkon pitäjissä, yhteensä 703 tilaa ja 587 ¼ manttaalia. Vuotuiset tulot, niin vakinaisista kuin ylimääräisistä veroista, arvioitiin vuonna 1655 runsaaksi 13 300 taaleriksi, ja tulojen puolesta se oli Suomen suurin läänitys. Vasaborgin kreivikunta peruutettiin, kuten muutkin läänitykset, vuonna 1680 kruunulle. Kreivikunnan pääpaikkaa Uuttakaupunkiakin sanottiin siihen aikaan Vasaborgiksi.Vasaborg, Tietosanakirja. Osa 10, palsta 706. Tietosanakirja- osakeyhtiö 1919http://www.laitila.fi/index.php?id=406 == Haltijat== ;Lähde * Kustaa Kustaanpoika 1646—1653 * Anna Sofia von Wied-Runkel 1653—1680 ==Lähteet== ==Kirjallisuutta== Mauno Jokipii: Suomen kreivi- ja vapaaherrakunnat, 2 nidettä, Suomen historiallinen seura 1956–1960, Historiallisia tutkimuksia 48.1 Luokka:Suomen kreivi- ja vapaaherrakunnat Luokka:Laitila Luokka:Kalanti Luokka:Varsinais-Suomen historia
Wilhelm Noschis

Wilhelm Noschis (27. tammikuuta 1866 – 10. tammikuuta 1937) oli suomalainen Helsingissä 1900-luvun alussa vaikuttanut ravintoloitsija.Wilhelm Noschisin kuolinilmoitus, Helsingin Sanomat, 14.01.1937, nro 12, s. 2, Kansalliskirjaston digitaaliset aineistotJohtaja W. Noschis kuollut, Helsingin Sanomat, 11.01.1937, nro 9, s. 3, Kansalliskirjaston digitaaliset aineistot. Viitattu 08.12.2024 Noschis aloitti uransa tarjoilijana ravintoloitsija Louis Kleinehin perustaman yrityksen palveluksessa.SKS Kansallisbiografia : Kleineh, Louis (1808 - 1874) 1890-luvulla hän oli Alppilan ja sittemmin Hotelli Fennian isäntänä. Sittemmin hän toimi Hotelli Seurahuoneen johtajana 1899–1913.Hotelli Seurahuoneen johtajat Vuonna 1914 Hotelli Seurahuone siirtyi nykyisestä Helsingin kaupungintalosta uusiin tiloihin vakuutusyhtiö Kalevan taloon Kaivokadun ja Heikinkadun kulmaan. Samoihin aikoihin Wilhelm Noschis siirsi Seurahuoneen osakkeet vaimonsa ruotsalaisen Anna Noschiksen nimiin.Seurahuoneen historia Heidän poikansa Wilhelm Noschis nuorempi (s. 1919) oli Helsingin Seurahuoneen toimitusjohtajana 1944–1971.Kuka kukin on 1978 (Projekt Runeberg) Wilhelm Noschis vanhempi oli mukana perustamassa myös vuonna 1935 toimintansa aloittanutta Suomen Hotelli- ja ravintolakoulua (nykyisin Ravintolakoulu Perho).Hotelli- ja ravintola-alan koulutus Noschis rakennutti 1915–1916 Kauniaisiin Villa Lee-nimisen jugend-huvilan jossa hän asui perheineen vuoteen 1927 saakka. Huvila tunnetaan nykyisin nimellä Villa Junghans ja se toimii yhdistystalona.Kauniainen : rautatieasemalta etelään Wilhelm Noschiksen veli oli ravintoloitsija Nikolai Noschis. == Lähteet == Luokka:Suomalaiset ravintoloitsijat Luokka:Vuonna 1866 syntyneet Luokka:Vuonna 1937 kuolleet
Moulinsartin linna

thumb|Pienoismalli Moulinsartin linnasta. Moulinsartin linna () on Hergén Tintti-sarjakuvissa esiintyvä kuvitteellinen belgialainen linna.Hergé: Tintin seikkailut Linna kuului aikoinaan kapteeni Haddockin esi-isälle, kavaljeeri Francois de Hadoquelle. Se esiintyy ensimmäisen kerran tarinassa Yksisarvisen salaisuus, jossa sen omistavat Lintusen veljekset. Lintusten jouduttua vankilaan linna määrätään pakkohuutokaupattavaksi, ja kapteeni Haddock ostaa sen tarinassa Rakham Punaisen aarre rahoilla, jotka professori Tuhatkauno sai myytyään uuden sukellusveneensä patentin. Yllätyksekseen Haddock ja Tintti löytävät kavaljeeri de Hadoquen kätkemän aarteen linnasta. Haddock ja Tuhatkauno muuttavat pysyvästi asumaan linnaan ja Tuhatkauno perustaa itselleen laboratorion linnan puutarhaan. Myös Tintti ja Milou viettävät Moulinsartissa paljon aikaa. Aiemmin Lintusen veljeksiä palvellut Moulinsartin hovimestari Nestor siirtyy Haddockin palvelukseen. Linnan nimi tulee belgialaisesta Sart-Moulinin kylästä, joka sijaitsee Braine-l'Alleudin kunnassa Vallonian Brabantissä. Linnan esikuvana puolestaan toimi Chevernyn linna Loir-et-Cherin alueella Ranskassa. Moulinsart on tarkka kopio Chevernystä. Siitä on poistettu vain kaksi siipeä.Michael Farr: Tintti, tarinoiden todelliset taustat, sivu 106. ==Lähteet== Luokka:Tintti-sarjakuvat Luokka:Kuvitteelliset linnat
Antti Penjami Mäkikylä

A. P. Mäkikylä (Antti Penjami Mäkikylä) (18. kesäkuuta 1873 Ylöjärvi – 8. huhtikuuta 1918 Ylöjärvi) oli ylöjärveläinen agronomi. Antti Penjami Mäkikylä syntyi 1873 Ylöjärvellä Mäkkylän kartanon nuorimpana poikana. Hänet kastettiin Anders Benjamin Mäkkyläksi, mutta myöhemmin hän suomensi nimensä. Mäkikylä opiskeli agronomiksi ja toimi virkatalojen tarkastajana. Mäkikylä oli mukana monissa hankkeissa: hän oli keskeinen hahmo raittiusseurassa, kunnanvaltuustossa, Suomalaisuuden liitossa ja työväenyhdistyksessä. Hän osallistui Ylöjärven Säästöpankin perustamiseen, osti kiinteistön Ylöjärven ensimmäiselle Osuusliike Voimalle ja käynnisti Ylöjärven Raittiusyhdistyksen rakennushankkeen Saurion seurantalon rakentamiseksi. Mäkikylä oli myös ensimmäinen ylöjärveläinen työnantaja, joka ryhtyi soveltamaan palkollisilleen kahdeksan tunnin työaikaa. Asuinpaikaksi perheelleen Mäkikylä rakennutti Ahveniston tilan pienen Pikku-Ahveniston rannalle. Arkkitehti Paavo Uotila suunnitteli jugendtyylisen rakennuksen, joka valmistui 1906. Rakennusta laajennettiin 1914 arkkitehti Wivi Lönnin suunnittelemalla keittiö-kirjasto- osalla. Päärakennuksen sisustuksen, ornamenttien ja kalusteiden suunnittelussa oli tärkeä rooli professori, taidemaalari Gabriel Engbergillä. Sisustus on osin suvun hallussa, pirtin iso pöytä on alkuperäinen. Antti Mäkikylän kuoltua Ahvenistossa oli maksullisia kesävieraita, joukossa oli myös joitain taiteilijoita. Kansallisromanttinen rakennus kiviaitoineen ja kivipengerryksineen on yhä jäljellä Ylöjärven Pikku-Ahveniston rannalla. Varsinaiset maatalousrakennukset on purettu. Vuonna 1918 punaisten vetäydyttyä Ylöjärveltä Mäkikylä haettiin valkoisten paikalliseen sotaoikeuteen, mutta vapautettiin kuulustelujen jälkeen syyttömänä. Huhtikuun 7. päivänä kaksi sotilaspukuista miestä haki hänet uudelleen sotaoikeuden istuntoon seuraintalolle ja seuraavana päivänä saattomies lähti kuljettamaan Mäkikylää lisäkuulusteluihin Tampereelle. Samana päivänä 44-vuotias Mäkikylä löydettiin ammuttuna Tohlopin lammen rantametsästä. Hänen vaimonsa ja kolme lastaan, joista pienin oli 2-vuotias, jäivät asumaan Ahveniston tilalle. == Lähteet == * Helena Honka-Hallila, Ylöjärvi 1869–1994, Ylöjärven kunta, 1996 * Martti Tyrkkö, Ylöjärven historiaa v. 1866–1965, Ylöjärven kunta 1967 * http://www.ylojarvenseurakunta.fi/hautausmaat/getfile.php?file=37 * Eija Teivas, Huviloita pyyntimailla, Ketoja kaupungin kupeessa, Ylöjärven kulttuuriympäristöohjelma, Ylöjärven kaupunki * Juha Mäki-Ketelä: Joku muistaa aina. Murhenäytelmä ylöjärveläiseen tapaan. Ylöjärvi 2013. == Aiheesta muualla == * Ahveniston esite Luokka:Suomen sisällissodan henkilöt Luokka:Suomalaiset henkirikosten uhrit Luokka:Suomen sisällissodan terrorin uhrit Luokka:Vuonna 1873 syntyneet Luokka:Vuonna 1918 kuolleet
Timo Jalkanen

Timo Jussi Jalkanen (s. 1936) on suomalainen diplomaatti, koulutukseltaan juristi. Hän toimi Suomen suurlähettiläänä Teheranissa ja Islamabadissa 1983–1987, Manilassa 1987–1990 ja Dublinissa 1996–2001. Lisäksi hän oli ulkoministeriön palveluksessa toimistopäällikkönä 1978–1983, protokollaosaston apulaisosastopäällikkönä 1990–1995 ja osastopäällikkönä vuodesta 1995.WSOY Iso Tietosanakirja 3. osa, s. 18, WSOY 1995 == Lähteet == Luokka:Suomen suurlähettiläät Luokka:Vuonna 1936 syntyneet Luokka:Elävät henkilöt